Microsoft klar med nye Surface-computere

Gårsdagens Microsoft Event har budt på på tre nye Surface-computere, herunder Surface Pro 9, Surface Studio 2 Plus og Surface Laptop 5. Lad os tage et nærmere kig på dem:

Surface Pro 9

Den velkendte Surface Pro er på 9. generation nu, og byder blandt andet på nye farver og processorer.

Som noget nyt i år kan Surface Pro fås med enten 12. gen. Intel-processorer eller en ARM-baseret SQ3-chip fra Qualcomm med 5G-forbindelse.

Begge varianter understøtter Bluetooth 5.1 og Wi-Fi 6E, dog må ARM-udgaven nøjes med Thunderbolt 3,2, mens Intel-varianterne understøtter Thunderbolt 4. Batteritiden er opgivet til 15,5 timer for Intel-varianterne, mens ARM-versionen byder på op til 19 timers brug.

Touch-skærmen er på 13″ med en opløsning på 2880 x 1920p (3:2-format), med en opdateringsfrekvens på 120Hz. Surface Slim Pen 2 er også understøttet.

To nye farver er også på programmet med en blå farve: “Safir” og en grøn farve kaldet “Skov”.

Surface Pro 9 starter fra 9.999 kroner med 12. gen. Intel Core i5, 8GB RAM, 256GB lager og er tilgængelig fra den 8. november.
Modellen med Microsoft SQ3-chip og 5G starter fra 12.999 kroner.

Surface Laptop 5

Nyeste generation af Surface Laptop kommer med Intels 12. generation Core-processorer.

13,5″-versionen byder på op til 18 timers brug, mens 15″ er opgivet til 17 timers strøm Begge skærme er i 3:2 billedformat og er beskyttet af Gorilla Glass. Thunderbolt 4 er også understøttet.

Surface Laptop 5 starter fra 9.299 kroner for 13,5″-udgaven med 8GB RAM og 256GB lagerplads. 15″-modellen starter fra 12.099 kroner. Den lander i handlen den 25. oktober.

Surface Studio 2 Plus

Microsoft er tilbage med en ny version af Surface Studio – designet er dog ikke ændret det store siden forrige model. De fleste ændringer er i den interne hardware, hvor computeren kommer med Intel 11. generation Core i7, 32GB RAM, 1TB lager og et Nvidia RTX 3060 grafikkort.

Computeren kommer med en Surface Pen, Surface Keyboard og Surface Mouse,

Surface Studio 2 Plus koster 41.490 kroner og kan købes fra den 1. november.

Læs også: Rygte: Apple skifter over til helt trådløse iPhones efter USB-C

Microsoft klar med nye Surface-computere